rejauldu/bengali-wikipedia huggingface dataset:
বাংলাদেশ মহিলা ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে। এ সফরে দলটি আয়ারল্যান্ড মহিলা ক্রিকেট দলের বিপক্ষে দুইটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে।  ২ সেপ্টেম্বর, ২০১৬ তারিখে বাংলাদেশ দল উত্তর আয়ারল্যান্ডের উদ্দেশ্যে যাত্রা করে। সবগুলো খেলাই লন্ডনবেরির ব্রিডি ক্রিকেট ক্লাব মাঠে অনুষ্ঠিত হয়। ৫ ও ৬ সেপ্টেম্বর টুয়েন্টি২০ আন্তর্জাতিক খেলা ইতোমধ্যেই সম্পন্ন হয়েছে। অতঃপর ৮ ও ১০ সেপ্টেম্বর ওডিআই অনুষ্ঠিত হয়। আঘাতপ্রাপ্ত সালমা খাতুনকে ছাড়াই বাংলাদেশ দলের সদস্যদের তালিকা প্রকাশ করা হয়। টুয়েন্টি২০ আন্তর্জাতিকে ১-০ ব্যবধানে পরাজিত হলেও বৃষ্টির কারণে পরিত্যক্ত ১ম ওডিআইয়ের জন্য পরবর্তীকালে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে।   দলীয় সদস্য   ওডিআইটি২০আই     লরা ডেলানি (অঃ)  কিম গার্থ  সেসেলিয়া জয়েস  ইসোবেল জয়েস  শনা কাভানা  মেগ ক্যান্ডল (উইঃ)  অ্যামি কেনিলি  গাবি লুইস  রবিন লুইস  সিয়ারা মেটকাফে  লুসি ও’রিলি  ক্লার শিলিংটন  মেরি ওয়ালড্রন (উইঃ)   জাহানারা আলম (অঃ)  আয়শা রহমান (সহঃ অঃ)  ফাহিমা খাতুন  ফারজানা হক  জান্নাতুল ফেরদৌস  খাদিজা তুল কুবরা  লতা মণ্ডল  নাহিদা আক্তার  নিগার সুলতানা (উইঃ)  পান্না ঘোষ  ঋতু মণি  রুমানা আহমেদ  সানজিদা ইসলাম  সুরাইয়া আজমিন  শায়লা শারমিন  শারমিন আক্তার লরা ডেলানি (অঃ)  কিম গার্থ  জেনিফার গ্রে  সেসেলিয়া জয়েস  ইসোবেল জয়েস  শনা কাভানা  অ্যামি কেনিলি  গাবি লুইস  রবিন লুইস  সিয়ারা মেটকাফে  লুসি ও’রিলি  ক্লেয়ার শিলিংটন  মেরি ওয়ালড্রন (উইঃ) জাহানারা আলম (অঃ)  আয়শা রহমান (সহঃ অঃ)  ফাহিমা খাতুন  ফারজানা হক  জান্নাতুল ফেরদৌস  খাদিজা তুল কুবরা  লতা মণ্ডল  নাহিদা আক্তার  নিগার সুলতানা (উইঃ)  পান্না ঘোষ  ঋতু মণি  রুমানা আহমেদ  সানজিদা ইসলাম  সুরাইয়া আজমিন  শায়লা শারমিন  শারমিন আক্তার   টি২০আই সিরিজ    ১ম টি২০আই    ২য় টি২০আই    ওডিআই সিরিজ    ১ম ওডিআই    ২য় ওডিআই    ৩য় ওডিআই    তথ্যসূত্র    বহিঃসংযোগ  ইএসপিএন ক্রিকইনফোতে সিরিজের পাতা   বিষয়শ্রেণী:নারীদের আন্তর্জাতিক ক্রিকেট সফর বিষয়শ্রেণী:বাংলাদেশ ক্রিকেট দলের আয়ারল্যান্ড সফর বিষয়শ্রেণী:নারীদের একদিনের আন্তর্জাতিক ক্রিকেট প্রতিযোগিতা বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা বিষয়শ্রেণী:বাংলাদেশে মহিলা ক্রিকেট বিষয়শ্রেণী:আয়ারল্যান্ডে মহিলা ক্রিকেট বিষয়শ্রেণী:২০১৬-এ বাংলাদেশী ক্রিকেট বিষয়শ্রেণী:২০১৬-এ আইরিশ ক্রিকেট বিষয়শ্রেণী:২০১৬-এ নারী ক্রিকেট
সালিহ ইসমাইল মালিক (১১৬৩-১১৮১) ছিলেন দামেস্কের একজন আমির এবং ১১৭৪ সালে আলেপ্পোর আমির। তিনি ছিলেন নুরউদ্দিন জেনগির পুত্র।   জীবনী  ১১৭৪ সালে যখন তার পিতা মারা যান তখন তার বয়স ছিল মাত্র এগারো বছর। সালিহ নপুংসক গুমুশতেকিনের অভিভাকত্বের অধীনে আসেন এবং তাকে আলেপ্পোতে নিয়ে যাওয়া হয়, যেখানে নুরুদ্দিনের অফিসাররা আধিপত্যের জন্য প্রতিদ্বন্দ্বিতা করে। মিশরে সালাহউদ্দিন সালিহকে তার মালিক হিসাবে স্বীকৃতি দিয়েছিলেন, যদিও তিনি বাস্তবে তার নিজের ব্যক্তিগত শাসনের অধীনে মিশর ও সিরিয়াকে একত্রিত করতে আগ্রহী ছিলেন। ১১৭৪ সালে সালাহউদ্দিন চার মাসের অবরোধের পর বালবেক দখল করেন এবং তারপরে দামেস্কে প্রবেশ করেন, নিজেকে ইসমাইলের প্রকৃত শাসক হিসেবে ঘোষণা করেন। ১১৭৬ সালে সালাহউদ্দিন শহরের বাইরে জেনগিদের পরাজিত করেন, নুরউদ্দিনের বিধবা স্ত্রী ইসমাতুদ্দিন খাতুনকে  বিয়ে করেন এবং সিরিয়ার শাসক হিসাবে স্বীকৃত হন। সালিহ অসুস্থতার কারণে ১১৮১ সালে মারা যান।The Damascus Chronicle of the Crusades, Extracted and Translated from the Chronicle of Ibn al-Qalanisi. H.A.R. Gibb, 1932 (reprint, Dover Publications, 2002) ক্রুসেডারদের ইতিহাসের বর্ণনা অনুসারে, তার মা ছিলেন টুলুজের বার্ট্রান্ডের বোন, যিনি দ্বিতীয় ক্রুসেডের পরে নুরউদ্দিনের হাতে বন্দী হয়েছিলেন। সালিহের পিতামহ জেনগির মাতা সম্পর্কেও অনুরূপ বর্ণনা বিদ্যমান।The Crusades, The Authoritative History of the War for the Holy Land, Thomas Asbridge, 2010   তথ্যসূত্র    গ্রন্থপঞ্জি      বিষয়শ্রেণী:দামেস্কের ব্যক্তি বিষয়শ্রেণী:জেনগি শাসক বিষয়শ্রেণী:আতাবেগ বিষয়শ্রেণী:১১৮১-এ মৃত্যু বিষয়শ্রেণী:১১৬৩-এ জন্ম
মুক্তা, যিনি ভানু নামেও পরিচিত, তিনি একজন ভারতীয় অভিনেত্রী যিনি মালায়ালাম এবং তামিল ছবিতে অভিনয় করেন। মুক্তা তামিল ছবি থামিরাভারণীতে ভানুমতি সারাভানাপেরুমাল চরিত্রে অভিনয়ের জন্য সুপরিচিত।    জীবনের প্রথমার্ধ  মুক্তা জন্মসূত্রে আঙ্গামালির বাসিন্দা। কোলেনচেরির অধবাসী জর্জ এবং স্যালির দুই সন্তানের মধ্যে তিনি সর্বকনিষ্ঠ ছিলেন। মুক্তার একজন বড় বোন আছে। তিনি কেরালার কোথামঙ্গলমের সেন্ট অগাস্টিন'স গার্লস হায়ার সেকেন্ডারি স্কুলে পড়াশোনা করেছেন।    কর্মজীবন  মুক্তা যখন ষষ্ঠ শ্রেণীতে পড়েন, তখন তিনি শিশুশিল্পী হিসেবে তার অভিনয় জীবন শুরু করেন। তিনি স্বরম (অমৃতা টিভিতে) Nita Sathyendran (10 December 2011). "Act of expression". The Hindu. Archived from the original on 30 April 2022. Retrieved 17 October 2013. নামক আঞ্চলিক টেলিভিশন ধারাবাহিকে অভিনয় করেছিলেন এবং তারপর তিনি চলচ্চিত্র জগতে পা রাখেন।  ২০০৫ সালে মুক্তিপ্রাপ্ত ওট্টা নানায়াম ছবিতে পার্শ্ব চরিত্রে অভিনয়ের মাধ্যমে তিনি রূপালি পর্দায় আত্মপ্রকাশ করেন। মুখ্য চরিত্র হিসাবে তার প্রথম ছবি ছিল লাল জোসের অচানুরঙ্গথা বীদু, যা ২০০৫ সালে মুক্তি পায়। তখন মুক্তা তার অষ্টম শ্রেণীতে পড়ছিল।  এই ছবিতে তিনি লিসাম্মা চরিত্রে অভিনয় করেন। দ্য হিন্দু পত্রিকার পক্ষ থেকে মুক্তার অভিনীত চরিত্রকে  আধুনিক মালায়ালাম সিনেমার সবচেয়ে স্থায়ী নারী চরিত্রগুলির মধ্যে একটি হিসাবে বর্ননা করা হয়েছে।   পরে মুক্তা অভিনেতা আনন্দ এবং অভিনেত্রী অঞ্জলির সাথে ফটো নামে একটি তেলুগু ছবিতে অভিনয় করেন।  তিনি অভিনেতা বিশালের সাথে জুটি বেঁধে থামিরাভরানি চলচ্চিত্রে অভিনয় করেন। এই চলচ্চিত্রের মাধ্যমে মুক্তা তামিল চলচ্চিত্র জগতে  প্রবেশ করেন। পরবর্তীতে তিনি নাসরানি এবং গোলের মতো কিছু মালায়ালাম ছবিতে অভিনয় করেন।  মুক্তা তামিল চলচ্চিত্র পুধুমুগাঙ্গল থেভাই -এ একজন প্রতিষ্ঠিত অভিনেত্রীর ভূমিকায় অভিনয় করেছিলেন।  মুন্ড্রু পের মুন্ড্রু কাধাল -এ তিনি মল্লিকা নামে একজন জেলে সম্প্রদায়ের অন্তর্ভুক্ত দুষ্ট তরুণীর ভূমিকায় অভিনয় করেছিলেন। Nita Sathyendran (10 December 2011). "Act of expression". The Hindu. Archived from the original on 30 April 2022. Retrieved 17 October 2013. তার ভূমিকার জন্য প্রস্তুতি হিসাবে মুক্তা এক মাস সমুদ্র সৈকতে কাটিয়েছিলেন এবং নাগারকয়েল অঞ্চলের তামিল ভাষায় কথা বলতেও শিখেছিলেন।  ২০১৩ সালে, তিনি সান্থু পরিচালিত তার প্রথম কন্নড় ছবি ডার্লিং -এ অভিনয়ের জন্য চুক্তিবদ্ধ হন যেখানে তিনি অভিনেতা যোগীর সাথে অভিনয় করেন। A Sharadhaa (9 October 2013). "Bhanu all for darling". The New Indian Express. Archived from the original on 23 October 2013. Retrieved 17 October 2013.   ব্যক্তিগত জীবন  ২০১৫ সালের ২৩শে আগস্ট তারিখে রিঙ্কু টমির সাথে মুক্তার বাগদান হয় এবং তারপর ২০১৫ভ সালের ৩০শে আগস্ট তারিখে এডাপ্পালিতে তাদের বিয়ে হয়।  মুক্তা একজন প্রশিক্ষিত ধ্রুপদী নৃত্যশিল্পী এবং অনেক মঞ্চ পরিবেশনায় অংশগ্রহণ করেছেন। Nita Sathyendran (10 December 2011). "Act of expression". The Hindu. Archived from the original on 30 April 2022. Retrieved 17 October 2013.   তথ্যসূত্র   বিষয়শ্রেণী:তামিল টেলিভিশনের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কোচির অভিনেত্রী বিষয়শ্রেণী:জীবিত ব্যক্তি
আস্থা আগারওয়াল হলেন একজন ভারতীয় টেলিভিশন অভিনেত্রী।http://www.haathichiti.com/astha-agarwal-wikibiographyageboyfriend-full-details-sab-tvs-krishan-kanhaiya-actress-info/ তিনি সাপনে সুহানে লাড়াকপান কে এবং এক থা রাজা এক থী রানীর মতো নাটকে নেতিবাচক মূল ভূমিকায় অভিনয়ের জন্য অধিক পরিচিতি লাভ করেন। তিনি কালারসে প্রচারিত কবচ... কালি শক্তিও সে নাটকে মিন্টি চরিত্রে অভিনয় করেছেন। এছাড়াও তিনি "গ্ল্যাড্রাগস মিস ইন্ডিয়া ২০১৪"-এর বিজয়ী ছিলেন। তিনি বর্তমানে স্টার ভারতএ সম্প্রচারিত ক্যা হাল মিস্টার পাঞ্চাল ? তে মনিন্দর সিংহএর বিপরীতে অভিনয় করেছেন।   প্রারম্ভিক জীবন  আস্থা দিল্লিতে জন্মগ্রহণ করেন এবং সেখানেই তার শৈশব অতিবাহিত করেন। তিনি দিল্লির আইজিআইটি, জিজিএসআইপিইউ বিশ্ববিদ্যালয় থেকে প্রকৌশল শিক্ষা অর্জন করেন। তিনি "পুঞ্জ লয়েড লিমিটেড"-এর জন্য দুই বছর যাবত কাজ করেছেন।   টেলিভিশন   সাল অনুষ্ঠান চরিত্র ২০১৪  এক হাসিনা থী  আশকা  ২০১৪  সাপনে সুহানে লাড়াকপান কে  ভিধি  ২০১৪  বেইন্তেহা  রিদা খান ২০১৫  পিটারসন হিল  মিনা ২০১৫  কৃষ্ণ কানহাইয়া  সনু ২০১৫  এক থা রাজা এক থী রানী  ঝুমকি ২০১৬  ডার সাবকো লাগতা হে  বিনি ২০১৬  কবচ... কালি শক্তিও সে  মিন্টি ২০১৬  ভারতবর্ষ  সাময়ুক্তা ২০১৬  খিড়কী  অঞ্জলি (১৬ নং পর্বে) ২০১৭  খাটমাল এ ইশক  বিবা ২০১৭  ক্যা হাল মিস্টার পাঞ্চাল ? প্রার্থনা পাঞ্চাল২০১৯লাল ইশকমোহি   তথ্যসূত্র    বহিঃসংযোগ     আস্থা আগারওয়ালের সাক্ষাৎকার  বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:দিল্লির অভিনেত্রী বিষয়শ্রেণী:১৯৭৬-এ জন্ম
মনসা চালি বা মনসা বারি দেবী মনসার এক অনন্য মাটির প্রতিমা, যা পশ্চিমবঙ্গের বাঁকুড়া জেলার পাঁচমুড়া অঞ্চলের পোড়ামাটির শিল্পকলার তথা পশ্চিমবঙ্গের শিল্পকলার নিদর্শন। চালি বা বারি বলতে আবরণ বোঝায়। দেবী প্রতিমার চালচিত্রের মতো এখানে চালিতে দেবী মনসার প্রতীকী স্বরূপ সর্প থাকে। মনসা চালি প্রধানত লাল এবং কালো এই দুটি রঙের হয়ে থাকে। সর্প দেবী মা মনসাকে বাঁকুড়ার পাঁচমুড়ার মনসা চালিতে পূজা করা হয়। সেখানে চাঁদ সদাগরের গল্পকাহিনি খুবই জনপ্ৰিয়।   ভৌগোলিক স্বীকৃতি  মনসা চালি বাঁকুড়া পাঁচমুড়া পোড়ামাটির শিল্প রূপে ২০১৮ খ্রিস্টাব্দের ২৮ মার্চ পশ্চিমবঙ্গের ভৌগোলিক স্বীকৃতি অর্জন করেছে।   তথ্যসূত্র   বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাঁকুড়া জেলা
জয়া পেরিসিয়ান একজন মার্কিন টিকটক ব্যক্তিত্ব, অভিনেত্রী এবং সক্রিয়কর্মী। তিনি ২০১৯ সাল থেকে সামাজিক যোগাযোগ মাধ্যমে তার লিঙ্গ রূপান্তরের বিষয়টি প্রকাশ্যে নথিভুক্ত করে আসছেন। ২০২২ সালে তিনি হিডেন ক্যানিয়ন্স ওয়েব ধারাবাহিকে আশা চরিত্রে অভিনয় করেন। ২০২৫ সালে নির্বাহী আদেশ ১৪১৬৮ অনুসারে তার পাসপোর্টে তাকে পুরুষ হিসেবে উল্লেখ করা হলে তিনি মার্কিন যুক্তরাষ্ট্রের বিরুদ্ধে একটি মামলা দায়ের করেন।   প্রারম্ভিক জীবন  পেরিসিয়ান ২০০২ সালে মিশিগানের লোয়েলে জন্মগ্রহণ করেন। যদিও অল্প বয়সেই তিনি জানতেন যে তিনি একজন ট্রান্স নারী, তবুও অসহায় বাবা-মা এবং অনুসরণীয় ব্যক্তির অভাবের কারণে তিনি তার পরিচয় মেনে নিতে সংগ্রাম করেন। তিনি তার অভিজ্ঞতা লিপিবদ্ধ করার জন্য ১৯ বছর বয়সে টিকটক ব্যবহার শুরু করেন।   কর্মজীবন  ২০২২ সালের ফেব্রুয়ারিতে পেরিসিয়ানকে হিডেন ক্যানিয়ন্স ওয়েব ধারাবাহিকের ৮টি পর্বে দেখানো হয়। সেই বছরের শেষের দিকে গৌরব মাসের সম্মানে পেরিসিয়ানকে টিকটকের এলজিবিটিকিউ অগ্রগামীদের একজন হিসেবে দেখানো হয়।  ২০২৩ সালে তিনি ক্রিসি ক্লাপেক্কার "আই অ্যাম সো হট" চলচ্চিত্রে অভিনয় করেন।  ২০২৪ সালের মার্চ মাসে পেরিসিয়ান অন্যান্য এলজিবিটিকিউ বিষয়বস্তু নির্মাতাদের সাথে টিকটক-আ-থন ফর ট্রান্স হেলথকেয়ারে অংশগ্রহণ করেন। একই সময়ে তিনি লিফটের উইমেন+ কানেক্ট বৈশিষ্ট্যের একজন প্রতিনিধি হন।   মামলা  ২০২৫ সালের জানুয়ারিতে পুরুষ হিসেবে তালিকাভুক্ত পাসপোর্ট জারি করার পর, ট্রাম্প প্রশাসনের অধীনে পেরিসিয়ান ট্রান্সজেন্ডার সমস্যাগুলোর জন্য সচেতনতা বৃদ্ধি শুরু করেন এবং পরে তিনি আইনি পদক্ষেপ নেওয়ার ইচ্ছা প্রকাশ করেন। ২০২৫ সালের ৭ ফেব্রুয়ারি আমেরিকান সিভিল লিবার্টিজ ইউনিয়ন পেরিসিয়ানসহ ৭ জনের পক্ষে একটি ফেডারেল মামলা দায়ের করে। ২৫ মার্চ নির্ধারিত অর বনাম ট্রাম্প মামলার প্রাথমিক নিষেধাজ্ঞা ম্যাসাচুসেটস জেলার জন্য মার্কিন যুক্তরাষ্ট্রের জেলা আদালতে অনুষ্ঠিত হয়। ১৮ এপ্রিল জেলা বিচারক জুলিয়া কোবিক বাদীদের পক্ষে রায় দেন, পেরিসিয়ানের ফেডারেল নথিতে জন্মের সময় নির্ধারিত লিঙ্গের পরিবর্তে তার বর্তমান লিঙ্গ পরিচয় প্রতিফলিত করার অনুমতি দেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মার্কিন টিকটকার বিষয়শ্রেণী:আফ্রিকান-মার্কিন এলজিবিটিকিউ ব্যক্তি
ইসলামি পবিত্রতা আইন বলতে মূলত সেই আইনশাস্ত্রকে বোঝানো হয় যেখানে সালাত আদায়ের জন্য ওজু (আংশিক ওযু) এবং গোসল (সম্পূর্ণ ওজু) মাধ্যমে পরিষ্কার-পরিচ্ছন্নতার ব্যাপারে জড়িত বেশ কিছু নিয়ম কানুনের বর্ণনা করা হয়। সেইসাথে একজন মুসলিমের জন্য খাদ্য আইন ও শৌচকার্যগত শিষ্টাচার নিয়ে বর্ণনা ও বিধি বিধান এর অন্তর্ভুক্ত। ইবাদতের জন্য পবিত্র হতে ফিকহশাস্ত্রের এই আইনগুলি কুরআন এবং হাদিসের (ইসলামী নবী মুহাম্মদ এর কথা, কাজ বা অভ্যাস) প্রত্যাদেশসমূহের উপর ভিত্তি করে তৈরি করা হয়েছে ।  পরিষ্কার-পরিচ্ছন্নতা ইসলামের একটি গুরুত্বপূর্ণ অংশ, কুরআনের আয়াত সহ হাদিসেও শেখানো হয়েছে যে কীভাবে তাহারত অর্জন করতে হয়। মিসওয়াক নামক টুথব্রাশের ব্যবহার ইসলামে সুন্নত তথা নবী মুহাম্মদের রীতি। ইবাদতের জন্য পরিচ্ছন্নতা অত্যন্ত গুরুত্বপূর্ণ। তাহারত বলতে ওজু, গুসল এবং তায়াম্মুম (জল-মুক্ত বিকল্প যেমন পাক মৃত্তিকাপৃষ্ঠ, পাক শিলা, পাক বালি বা ধুলোর ব্যবহার) এগুলোকে বোঝানো হয়ে থাকে।  মুসলিম সংখ্যাগরিষ্ঠ দেশগুলিতে, বাথরুমগুলি প্রায়ই একটি নিম্ন ডিম্বাকৃতি হাউজ বা বিডে দিয়ে সজ্জিত থাকে। মসজিদ এবং বাড়িতে প্রবেশ করার সময় মুসলমানদের মাঝে জুতা খুলে ফেলার সাধারণ অভ্যাসটিও ধর্মীয় পরিচ্ছন্নতার উপর ভিত্তি করে তৈরি হয়েছে।   তথ্যসূত্র   বিষয়শ্রেণী:পরিচ্ছন্নতা আইন বিষয়শ্রেণী:ইসলামে পবিত্রতা অর্জন
শরণাগতি ( ) বা প্রপত্তি () হলো বৈষ্ণবধর্মের ঐতিহ্যে ঈশ্বরের (নারায়ণ-কৃষ্ণ) কাছে সম্পূর্ণ আত্মসমর্পণের প্রক্রিয়া। রামানুজ ও চৈতন্য মহাপ্রভু দ্বারা প্রতিষ্ঠিত গৌড়ীয় সম্প্রদায়, শ্রীসম্প্রদায়ের মধ্যে ভক্তি ঐতিহ্যে বিষ্ণুর প্রতি ভক্তির ভিত্তি শরণাগতির প্রক্রিয়াটি গঠন করে। রামানুজ বিষ্ণু ও তাঁর সহধর্মিণী লক্ষ্মীর কাছে আত্মসমর্পণকে জীবনের সর্বোচ্চ লক্ষ্য বলে মনে করেন, অন্যদিকে চৈতন্য কৃষ্ণ ও তাঁর হ্লাদিনী শক্তি রাধাকে সর্বোত্তম হিসেবে আত্মসমর্পণের ওপর জোর দেন।  সাহিত্য শ্রী বৈষ্ণব গ্রন্থগুলি তাদের শরণাগতির অনুশীলনের স্বীকৃতি প্রদান করে। যমুনাচার্য নিন্মলিখিত পদ্ধতিটিকে পরিত্রাণ খোঁজার প্রচলিত অনুশীলনের বিকল্প হিসেবে তুলে ধরেছেন:  এই শ্লোকে বেদান্ত দেশিক এর ভাষ্য তার দৃষ্টিভঙ্গি প্রদান করে:  সংস্কার শরণাগতির আনুষ্ঠানিক আচার হল বৈদিক ও পুরাণ শাস্ত্রীয় এবং ঐতিহ্য সমর্থিত আচার যাকে পঞ্চসংস্কার বা "পাঁচটি ছাপ" বলা হয় এবং অন্য নাম হল সমশ্রায়ণম। ব্যক্তি নিম্নলিখিতগুলি পায়:  নাম সংস্কার - দীক্ষার 'আধ্যাত্মিক' নাম যেমন  বিষ্ণুর নাম, বা তাঁর ভক্তদের একজন (যেমন রামানুজ), দাস শব্দের সাথে প্রত্যয়িত (অর্থ "সেবক" বা এর সেবক)। এর উদাহরণ হতে পারে বিষ্ণু দাস, বা রামানুজ দাস।  পুন্ড্র সংস্কার - কপালে তিরুমান বা ঊর্ধপুণ্ড্রের প্রয়োগ এবং শরীরের নির্দিষ্ট অংশে ১২টি চিহ্ন, যা নির্দেশ করে যে ব্যক্তিটি বিষ্ণুর অন্তর্গত, এবং তাদের দেহ, মন ও আত্মা হল লক্ষ্মীর মন্দির- নারায়ণ।  থপ সংস্কার - গুরুর দ্বারা শঙ্খ (পাঞ্চজন্য) এবং বিষ্ণুর চক্র (সুদর্শন) কাঁধে বিশেষ ছাপ দেত্তয়া।  যজ্ঞ সংস্কার - গুরুর কাছ থেকে লক্ষ্মী-নারায়ণের অর্চনা বা পূজা, বা আচার উপাসনা করা শেখা।  মন্ত্র সংস্কার - গুরুর কাছ থেকে বিষ্ণুকে উৎসর্গ করা তিনটি বিশেষ মন্ত্র শেখা।  নীতিমালা শ্রী বৈষ্ণববাদ শ্রী বৈষ্ণব ঐতিহ্যে, শরণাগতি ছয়টি নীতিতে বিভক্ত:  ঈশ্বরের ভক্তির জন্য অনুকূল জিনিসগুলি গ্রহণ করা (অনুকুলস্য সংকল্প)  ঈশ্বরের কাছে আত্মসমর্পণ করতে বিরুদ্ধ যে সমস্ত জিনিস প্রত্যাখ্যান করা হয় (প্রতিকুলস্য বর্জনম্)  ঈশ্বরকে সকল পরিস্থিতিতে একজনের রক্ষাকর্তা হিসাবে বিবেচনা করা  ঈশ্বরকে একজনের রক্ষণাবেক্ষণকারী হিসাবে গ্রহণ করা (গোপ্তর্তে বরণম্)  ঈশ্বরের সেবায় সর্বস্ব সমর্পণ (আত্ম-নিক্ষিপ্ত)  নম্র মনোভাব গড়ে তোলা (কর্পণ্য)  গৌড়ীয় বৈষ্ণববাদ গৌড়ীয় ঐতিহ্যে, শরণাগতি দশটি নীতিতে বিভক্ত:  দৈন্য (বিনয়)  আত্ম নিবেদন  গোপতিত্বে বরণ  অবস্য রাক্ষসিবে কৃষ্ণ বিশ্ব পালন- ভক্তিমূলক সেবার জন্য ক্ষতিকর কার্যকলাপ প্রত্যাখ্যান  ভক্তি অনুকুল মাত্র করিয়ের স্বীকার  ভক্তি প্রতিকুল ভব বর্জানঙ্গীকার  ভজন লালস  সিদ্ধি লালস  বিজ্ঞপ্তি  শ্রী নাম মাহাত্ম্য পাঁচটি অঙ্গ বিশিষ্টাদ্বৈত দর্শনে, শরণাগতি ৫টি উপাদান বহন করে: এই পাঁচটিকে অঙ্গ বলা হয় এবং এগুলোর অনুগামীরা অঙ্গি নামে পরিচিত।  নিজের অসহায়ত্বের স্বীকৃতি  পুনরায় ভুল না করার সংকল্প  নিয়ম মেনে চলার অঙ্গীকার  অটল বিশ্বাসের অধিকারী যে ঈশ্বরই একমাত্র আশ্রয়  রক্ষাকর্তা হিসাবে ঈশ্বরের সন্ধান করা  তথ্যসূত্র  উৎস  The Hindu newspaper dated january 08-Sunday-2017 (article: Tiruppavai leads us to Sri Vaikuntha) Special Issue - Vaikunta Ekadasi  Sri Vaishnavism: an Elementary treatise for beginners, published Sri Thillasthanam Swamy Kainkarya Sabha, Bangalore India & the Sri Vishishtadvaita Research Centre, Madras India  বিষয়শ্রেণী:বৈষ্ণব সম্প্রদায় বিষয়শ্রেণী:ভক্তি আন্দোলন
১৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনের ৪৮ নং ওয়ার্ড ছিল। ওয়ার্ড নং ১৪ ঢাকা মহানগরের ধানমন্ডি থানায় অবস্থিত এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন ইলিয়াছুর রহমান।   বিবরণ  ওয়ার্ড নং ১৪ ঢাকা মহানগরের বীরবান কাচড়া, গজমহল রোড, হাজারীবাগ, ট্যানারি এলাকা, জিগাতলা (তিন মাজার), দক্ষিণ সুলতানগঞ্জ, সোনাতনগড় (মেনেশ্বর), জিগাতলা ষ্টাফ কোয়ার্টার, মনেশ্বর (জিগাতলা), শিকারীটোলা, মনেশ্বর (১-৩৬), তল্লাবাগ এবং মিতালী রাস্তার অংশ, চরকঘাটা তল্লাবাগ এবং টালী অফিস রোড, দক্ষিণ মধুবাজার এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ মোহাম্মদ সেলিম বাংলাদেশ আওয়ামী লীগ  ২০২০ ইলিয়াছুর রহমান বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
ঘাগরা জলপ্রপাত ভারতের পশ্চিমবঙ্গের বেলপাহাড়ি থেকে প্রায় 7 কিলোমিটার উত্তরে অবস্থিত একটি মনোরম গন্তব্য। "ঘাগরা" নামটি "গাগরা" শব্দ থেকে এসেছে, যার অর্থ জলে ভরা একটি কলসী, গিরিখাতের আকৃতির কারণে কলসীর মতো। জলপ্রপাতটি কালো পাথরের একটি গিরিখাতের মধ্য দিয়ে গেছে, যা এর প্রাকৃতিক সৌন্দর্যকে বাড়িয়েছে।  সেখানে যাওয়া নিকটতম বিমানবন্দর হল ভারতের কলকাতার নেতাজি সুভাষ চন্দ্র বসু আন্তর্জাতিক বিমানবন্দর, যা ঝাড়গ্রাম থেকে প্রায় 188 কিলোমিটার দূরে অবস্থিত। সেখান থেকে, দর্শকরা ট্রেনে যেতে পারেন বা ঝাড়গ্রামে যেতে পারেন, যা ট্রেনে প্রায় 154 কিলোমিটার এবং সড়কপথে 178 কিলোমিটার। ঝাড়গ্রাম থেকে, দর্শকরা বেলপাহাড়িতে একটি সড়ক ভ্রমণ করতে পারেন, যা প্রায় 37 কিলোমিটার দূরে, এবং তারপর ঘাগরা পৌঁছাতে পারে, যা আরও 7 কিলোমিটার দূরে।  দর্শনীয় স্থান ঘাগরা জলপ্রপাত বন্য সবুজ এবং পাথুরে পাদদেশের মধ্যে অবস্থিত, যা দর্শনার্থীদের প্রাকৃতিক সৌন্দর্যের একটি আশ্চর্যজনক দৃশ্য প্রদান করে। ঘাগরার ঝরঝর ঝরঝর শব্দের আওয়াজ মন্ত্রমুগ্ধ করে, যা দর্শনার্থীদের প্রকৃতির মহিমার এক বিরল আভাস দেয়। গ্রামীণ পরিবেশ, রহস্যময় ঝোপ, এবং অত্যধিক শিলা স্থানটির অবর্ণনীয় আভাকে বাড়িয়ে তোলে। বর্ষাকালে, ঘাগরা জলপ্রপাতের সৌন্দর্য বৃদ্ধি পায়, যা অবিলম্বে পিকনিক করতে এবং মিলিত হওয়ার জন্য আসা লোকদের আকর্ষণ করে।  বেলপাহাড়ি গ্রাম পঞ্চায়েতের অধীনে অবস্থিত তারাফেনি ব্যারেজ দর্শনার্থীদের দেখার জন্য আরেকটি আকর্ষণীয় স্থান। এটি বেলপাহাড়ি থেকে প্রায় 5 কিমি দূরে অবস্থিত এবং এটি এমন একটি জায়গা যেখানে দর্শনার্থীরা পাথুরে পাথরের বিপরীতে নদীর স্রোত দেখে বিস্মিত হতে পারে, বিশেষ করে বর্ষাকালে। তারাফেনী ব্যারেজ এলাকার হাজার হাজার মানুষের পানীয় জলের একটি গুরুত্বপূর্ণ উৎস। জায়গাটির সৌন্দর্য আরও আশ্চর্যজনক হয়ে ওঠে যখন ব্যারেজ চ্যানেলের মাধ্যমে অতিরিক্ত জল ছেড়ে দেয় এবং জলের নাচ এবং লাফানো স্রোত দর্শনার্থীদের প্রকৃতির অলৌকিকতায় বিস্মিত করে।  চলচ্চিত্রের অবস্থান ঘাগরা জলপ্রপাত চলচ্চিত্র নির্মাতাদের কাছেও একটি জনপ্রিয় স্থান। বাংলা চলচ্চিত্র "বেহুলা লখিন্দর" এখানে শ্যুট করা হয়েছিল, যা স্থানটির লোভনীয়তা যোগ করেছে। এলাকার মানুষের দেহাতি নির্দোষতা দর্শনার্থীদের হৃদয়ে গভীর প্রভাব ফেলে, এটি একটি স্মরণীয় অভিজ্ঞতা করে তোলে।  দর্শকদের জন্য টিপস দর্শনার্থীদের লক্ষ্য করা উচিত যে ঘাগরা জলপ্রপাতের আশেপাশে কোন ভাল রেস্তোরাঁ নেই, তাই তাদের নিজেদের খাবার বহন করা উচিত। ঘাগরা জলপ্রপাতের দিকে যাওয়ার রাস্তাটি অত্যন্ত সুন্দর, যা দর্শকদের একটি রোমাঞ্চকর ড্রাইভিং অভিজ্ঞতা প্রদান করে। দর্শনার্থীরা তারাফেনি বাঁধ পরিদর্শন করতে পারেন, যা কাছাকাছি অবস্থিত এবং স্থানটির আকর্ষণ বাড়িয়ে তোলে।  উপসংহার  উপসংহারে, পশ্চিমবঙ্গের প্রাকৃতিক সৌন্দর্য উপভোগ করতে চাইলে ঘাগরা জলপ্রপাতটি অবশ্যই একটি দর্শনীয় স্থান। এর মনোরম পরিবেশ, মন্ত্রমুগ্ধ জলের স্রোত এবং মনোমুগ্ধকর গ্রাম্যতা সহ, ঘাগরা জলপ্রপাত দর্শকদের একটি স্মরণীয় অভিজ্ঞতা দেয় যা তারা চিরকাল লালন করবে। আরও দেখুন তথ্য সংগ্রহ বহিঃসংযোগ  বিষয়শ্রেণী:পশ্চিমবঙ্গের জলপ্রপাত বিষয়শ্রেণী:ঝাড়গ্রাম জেলা বিষয়শ্রেণী:ভারতের জলপ্রপাত
ভূয়াপুর উপজেলা, বা ভুঞাপুর উপজেলা বাংলাদেশের টাঙ্গাইল জেলার অন্তর্গত একটি উপজেলা।   অবস্থান ও আয়তন  এই উপজেলার ভৌগোলিক অবস্থান । ভূঞাপুর টাঙ্গাইল জেলার উত্তর পশ্চিমাংশে অবস্থিত। উত্তরে গোপালপুর উপজেলা ও জামালপুর জেলার সরিষাবাড়ি উপজেলা, দক্ষিণে কালিহাতি উপজেলা, পূর্বে গোপালপুর উপজেলা, ঘাটাইল উপজেলা ও কালিহাতী উপজেলা, পশ্চিমে যমুনা নদী ও সিরাজগঞ্জ সদর উপজেলা। ভূঞাপুর উপজেলা প্রায় ২৪০২৩'  থেকে ২৪০৩৫' উত্তর অক্ষাংশ এবং ৮৯০৪৩' থেকে ৮৯০৫৪' পূর্ব দ্রাঘিমাংশের মধ্যে অবস্থিত। ভূঞাপুর উপজেলার আয়তন ১৩৪.৪৬ বর্গকিলোমিটার।    প্রশাসনিক এলাকা  ভূঞাপুর পৌরসভা ও ৬টি ইউনিয়ন, যথা-   গোবিন্দাসী ইউনিয়ন  ফলদা ইউনিয়ন,  অর্জুনা ইউনিয়ন,  গাবসারা ইউনিয়ন, অলোয়া ইউনিয়ন,  নিকরাইল ইউনিয়ন  সমম্বয়ে ভূঞাপুর উপজেলা প্রতিষ্ঠিত।   ইতিহাস  বৃহত্তর ময়মনসিংহ জেলার অংশ হিসাবে এককালে এ জনপদের গুরুত্ব কম ছিল না। ১৮৬৬ সালের পূর্ব পর্যন্ত সিরাজগঞ্জ ও ময়মনসিংহ জেলায় অধিভূক্ত থেকে ভূঞাপুরের সঙ্গে যুক্ত ছিল অথবা ভূঞাপুর অঞ্চল সিরাজগঞ্জের সীমারেখা ভূক্ত ছিল। ১৮৬৬ সালের ১৫ ফেব্রুয়ারি সিরাজগঞ্জ উপজেলা ময়মনসিংহ জেলা থেকে বিচ্ছিন্ন হয়ে যায়। ১৯৭৪ সালের ৭ আগস্ট গোপালপুর থেকে বিচ্ছিন্ন হয়ে ভূঞাপুর স্বতন্ত্র থানার মর্যাদা লাভ করে। ১৯৮৩ সালের ২৪ মার্চ ভূঞাপুরকে উপজেলা ঘোষণা করা হয়। ১৯৯৪ সালের ২০ মার্চ ভূঞাপুরে পৌরসভা স্থাপিত হয়। বর্তমানে ভূঞাপুর একটি পরিচ্ছন্ন জনবহুল ও কর্মচঞ্চল পৌরশহর।    জনসংখ্যার উপাত্ত  ভূঞাপুর উপজেলার মোট জনসংখ্যা ১,৯০,৯১০ জন। আদমশুমারি রিপোর্ট ২০০১, বাংলাদেশ পরিসংখ্যান ব্যুরো ও ভূঞাপুর উপজেলা সাংস্কৃতিক সমীক্ষা প্রতিবেদন ২০০৭ অনুসারে মোট জনসংখ্যার মধ্যে পুরুষ ৯৬,৫০৫ জন, মহিলা ৯৪,৪০৫ জন। মোট জনসংখ্যার ১,৮৪,৬০৭ জন মুসলিম, ৬,২২৬ জন হিন্দু, ৮ জন বৌদ্ধ এবং ৬৯ জন অন্যান্য ধরর্মের অনুসারী।   শিক্ষা  উল্লেখযোগ্য শিক্ষা প্রতিষ্ঠান সমূহ :  ইবরাহিম খাঁ সরকারি কলেজ  গোবিন্দাসী ঊচ্চ বিদ‍্যালয়  শহীদ জিয়া মহিলা কলেজ  হাজী ইসমাইল খাঁ বেসরকারি কারিগরি কলেজ  শমসের ফকির ডিগ্রি কলেজ  লোকমান ফকির মহিলা কলেজ  মমতাজ ফকির উচ্চ বিদ্যালয়    শেহাব উদ্দিন কলেজ  ফলদা রামসুন্দর ইউনিয়ন উচ্চ বিদ্যালয়  ভূঞাপুর সরকারী পাইলট উচ্চ বিদ্যালয়   ভূঞাপুর পাইলট বালিকা উচ্চ বিদ্যালয়  ভূঞাপুর মডেল সরকারি প্রাথমিক বিদ্যালয়  পশ্চিম ভূঞাপুর সরকারি প্রাথমিক বিদ্যালয় চর অলোয়া দাখিল মাদ্রাসা ইবনী শিক্ষালয় সরকারি প্রাথমিক বিদ্যালয়   উল্লেখযোগ্য ব্যক্তিত্ব   ইবরাহীম খাঁ - শিক্ষাবিদ; খন্দকার আসাদুজ্জামান - রাজনীতিবিদ; আফরান নিশো - অভিনেতা; লোকমান হোসেন ফকির - একুশে পদক ও জাতীয় চলচ্চিত্র পুরস্কারপ্রাপ্ত বাংলাদেশী সঙ্গীতজ্ঞ। আল - হাদি   আরও দেখুন    বাংলাদেশের উপজেলাসমূহ   তথ্যসূত্র   বহিঃসংযোগ    ইউটিউব ভিডিওতে দেখুন ভূঞাপুর উপজেলার ইতিহাস ও ঐতিহ্য  বিষয়শ্রেণী:ভূঞাপুর উপজেলা বিষয়শ্রেণী:টাঙ্গাইল জেলার উপজেলা
গাজীপুর সদর উপজেলা বাংলাদেশের গাজীপুর জেলার একটি প্রশাসনিক এলাকা।   অবস্থান ও আয়তন  গাজীপুর জেলা মূলত ঢাকার উত্তর পাশের জেলা। গাজীপুর সদর উপজেলাটি গাজীপুর জেলার সর্ব দক্ষিণের উপজেলা। এ উপজেলার উত্তরে শ্রীপুর উপজেলা, দক্ষিণে সাভার উপজেলা ও উত্তরা থানা এবং রূপগঞ্জ উপজেলা, পূর্বে কালীগঞ্জ ও শ্রীপুর উপজেলা, পশ্চিমে কালিয়াকৈর উপজেলা ও সাভার উপজেলা।   ইতিহাস    প্রশাসনিক এলাকা  এই উপজেলাটি ৫টি ইউনিয়নের সমন্বয়ে গঠিত। এগুলো হলোঃ  মির্জাপুর;  কাউলতিয়া;  ভাওয়াল গড়;  পিরুজালী;  বাড়ীয়া।   উপজেলা পরিষদ   ক্রম নং.  পদবী  নাম ০১  উপজেলা চেয়ারম্যান  পদ শূন্য  ০২  ভাইস চেয়ারম্যান  পদ শূন্য  ০৩  মহিলা ভাইস চেয়ারম্যান  পদ শূন্য    জনসংখ্যার উপাত্ত  ২০১১ সালের আদমশুমারি অনুসারে গাজীপুর সদর উপজেলার মোট জনসংখ্যা ১,৯৪,২৯৭ জন; যার মধ্যে পুরুষ ১,০১,৬৩৮ জন এবং নারী - ৯২,৬৫৯ জন।   শিক্ষা  এখানকার প্রধান শিক্ষা প্রতিষ্ঠানগুলো হলো :   স্কুল ও কলেজ    রাণী বিলাসমনি সরকারি বালক উচ্চ বিদ্যালয়  গাজীপুর ক্যান্টনমেন্ট বোর্ড উচ্চ বিদ্যালয়  গাজীপুর ক্যান্টনমেন্ট বোর্ড বালিকা উচ্চ বিদ্যালয়  বিওএফ হাই স্কুল  বিডিপি উচ্চ বিদ্যালয়  বিএমটিএফ হাই স্কুল  শহীদ স্মৃতি উচ্চ বিদ্যালয়  বিআরআরআই উচ্চ বিদ্যালয়  বিএআরআই উচ্চ বিদ্যালয়  গাজীপুর ক্যান্টনমেন্ট কলেজ  গাজীপুর ক্যান্টনমেন্ট পাবলিক স্কুল এন্ড কলেজ  সিকিউরিটি প্রিন্টিং করপোরেশন উচ্চ বিদ্যালয়  ভাওয়াল বদরে আলম সরকারি কলেজ  গাজীপুর আইডিয়াল কলেজ  গাজীপুর বিজ্ঞান কলেজ  মেট্রোপলিটন কলেজ গাজীপুর  রাজেন্দ্রপুর ক্যান্টনমেন্ট পাবলিক স্কুল ও কলেজ   বিশ্ববিদ্যালয়  জাতীয় বিশ্ববিদ্যালয়,  উন্মুক্ত বিশ্ববিদ্যালয়,  গাজিপুর কৃষি বিশ্ববিদ্যালয়,  ইসলামিক ইউনিভার্সিটি অফ টেকনোলজি, ঢাকা প্রকৌশল ও প্রযুক্তি বিশ্ববিদ্যালয়   দর্শনীয় এবং গুরুত্বপূর্ণ স্থানসমূহ   ভাওয়াল রাজবাড়ী দত্তপাড়া জমিদার বাড়ি কাশিমপুর জমিদার বাড়ি বলধা জমিদার বাড়ি ভাওয়ালগড় বড় ভূঁইয়া বাড়ী, লুটিয়ারচালা   আরও দেখুন    গাজীপুর জেলা  ঢাকা বিভাগ  বাংলাদেশের উপজেলাসমূহ  রাণী বিলাসমনি সরকারি বালক উচ্চ বিদ্যালয়   তথ্যসূত্র    বহিঃসংযোগ    বিষয়শ্রেণী:গাজীপুর সদর উপজেলা বিষয়শ্রেণী:গাজীপুর জেলার উপজেলা